Hierdie is ‘n heel windgat toer en jy moet net jouself en die 4x4 bring met warm klere vir die aand en koeles vir die dag. Lekker stapskoene , kamera en jou eie drinkgoed.
Nou is ons baie ver van enigiets af en alle geriewe is basies en die enigste. Ons gaan eers volmaak en dan gaan ons direk na die eetplek waar ons gaan eet en ons slaapplekke kry. Ons bly vir 2 aande by HONDEKLIPBAAI in verskillende huisies. Ons eet vir die 2 dae by die ROOI SPINNEKOP –RESTAURANT.
Ons ry op die roete wat oor die duine gaan en ons na drie skeepswrakke neem. Die sandpaadjie hou ons ook goed besig, maar by hierdie tyd het ons almal al geleer hoe om sand te ry.
Daarna gaan ons na die wit bromduine. Dis die speelplek waar ons vir oulaas ons sandlus bevredig. Ons sal weer aandete eet op dieselfde plek as die vorige aand. Om half agt.
Hierdie is ‘n toer waar ons seekos eet en nog. As jy alergies is vir seekos, moet jy laat weet, sodat ons vir jou slegte kos kan reel.
Ons het al die blyplekke en eetplekke wat die Weskus het, hier gebruik, maar waar ons baie afgelee is, moet ons maar ‘n bietjie geduld ook he. Hulle sien hier nooit so baie mense bymekaar nie.